शिवपुरी-झांसी हाईवे पर नहीं लगे संकेतक, बढ़ीं सड़क दुर्घटनाएं
अिधकारी बोले- संकेतक लगवाने वरिष्ठ अधिकारियों को कराया गया है अवगत
भास्कर संवाददाता | करैरा
शिवपुरी-झांसी फोरलेन हाईवे स्थित तिराहे, चौराहे और अंधे मोड़ पर संकेतक नहीं लगाए गए हैं। ऐसे में इस मार्ग पर सड़क दुर्घटनाएं बढ़ती जा रही है। खास बात यह है कि स्थानीय प्रशासन से लेकर नेशनल हाईवे अथोरिटी के वरिष्ठ अिधकारयों को इसकी जानकारी होने के बाद भी ध्यान नहीं दिया जा रहा है।
करैरा फोरलेन हाईवे पर आए दिन हादसे हो रहे है। इसके बावजूद भी जिम्मेदार इन हादसों से कोई सबक नहीं ले रहे हैं। न तो यहां उचित संकेतक लगाए गए हंै और न ही क्रॉसिंग पर गति रोधक बनवाए गए हैं। हर माह औसतन चार से पांच गंभीर एक्सीडेंट यहां होते हंै। कई दुर्घटनाओं में तो लोगों की जान तक जा चुकी है। फोरलेन सड़क पर बने डिवाइडर को हाईवे पर चल रहे ढावा मालिकों और अन्य लोगों ने अपनी सुविधा के अनुसार तोड़ कर रोड क्राॅस करने का शॉर्टकट रास्ता निकाल लिया है। इस पर हाईवे की देखरेख करने वालों का ध्यान नहीं हैं। अधिकतर जगहों पर हादसों का कारण यह है कि सड़क पर अंधे मोड़ हंै और यहां सांकेतिक बोर्ड तक नहीं होने से लगातार दुर्घटनाएं हो रहीं हंै। इसी के साथ शिवपुरी की ओर से आने पर सिल्लारपुर तिराहा से लेकर झांसी की ओर मुंगावली तिराहे तक जो की कस्बे से लगा हुआ है। यह विशेष रूप से हादसों के लिए डेंजर जॉन बन चुका है। करैरा कस्बे में आने के लिए हाईवे से कई रास्ते जुडे हुए है। जिन पर भी कोई संकेतक बोर्ड नहीं है। अधिकतर दुर्घटनाएं इन्हीं स्थानों पर होती है।
सिल्लारपुर चौराहा: नेशनल हाईवे पर शिवपुरी-करैरा बस्ती मोड, सिल्लपुरा ग्राम के अलावा चौराहे पर कोई भी संकेतक नहीं लगाए गए हैं। इससे कई बार बाहर से आए लोग भटक जाते हैं।
टीला रोड कालेज चौराहा: ग्राम टीमा व कस्बे से जब लोग हाईवे पर पहंुचते हैं या फिर जुझाई ग्राम से आने पर कस्बे में अंदर आते-जाते हैं तो उन्हें विपरीत िदशा में आना होता है। यहां पर संकेतक नहीं होने से जरा सी चूक हादसे का कारण बन सकती है। इसी चौराहे पर गैस गोदाम भी है।
मुंगावली तिराहा: कस्बे से झांसी की ओर से प्रवेश करने से पहले मुगांवली ग्राम को जाने वाले रास्ते पर भी हादसे अधिक होते है। यहां भी ग्रामीण क्षेत्र से आने वालो को करैरा आने के लिए विपरीत दिशा मे आना होता है।
शिवपुरी में तिराहे-चौराहे की यह है स्थिति
सड़क दुर्घटना से बचने यह करें
नेशनल हाईवे सहित मुख्य मार्गों पर वाहन चालकों को यातायात के नियमों का पालन करनी चाहिए। लोगों को चाहिए कि वाहन धीमी गति से चलाएं, मोड़ पर गति कम करे, संकेतक नहीं है वाहन की गति कम कर पहले से हॉर्न बजाएं, सदैव वाहन अपनी साइड पर ही चलाए, वाहन चलाते समय किसी प्रकार का नशा ने करें, सड़क पर दौड़ कर पार न करें।
शिवपुरी-झांसी हाईवे पर नहीं लगे संकेतक।
भवन तोड़ा फिर भी हो रहीं घटनाएं
सबसे अधिक दुर्घटनाओं बाला स्थान टीला रोड का काॅलेज चौराहे को माना जाता है। पहले यहां हादसों की बजह हाईवे किनारे बने का कालेज के अतिरिक्त भवन को माना जाता था। जिसे तोड़ने की मांग स्थानीय लोगों ने की तो इसे गिरा भी दिया गया लेकिन फिर भी हादसे हो रहे हैं। प्रशसन को इस ओर ध्यान देना चाहिए।
यह है सड़क हादसों का कारण
शिवपुरी-झांसी नेशनल हाईवे पर उचित संकेतकों का न होना।
हाईवे पर जेंडर जोन वाले स्थानों पर गतिरोधक का इंजाम का नहीं किया जाना।
- डिवाइडर को लोगों द्वारा मनमर्जी अनुसार काट कर क्राॅसिंग बना लेना।
वाहन चालकों व लोगों को यातायात के नियमों का पालन नहीं करने से।
प्रशासन को ध्यान देना चाहिए
हाईवे सहित अन्य प्रमुख मार्गों पर संकेतकों को नहीं लगवाया गया है। इससे सड़क हादसे हो रहे हैं। प्रशासन के अिधकारियों को इस ओर ध्यान देना चाहिए। प्रदीप कुमार गुप्ता, करैरा
वरिष्ठ अिधकारियों को अवगत कराया गया है
हाईवे पर संकेतक के संबंध में कलेक्टर के माध्यम से वरिष्ठ अिधकारियों को अवगत कराया गया है। डिवाइड काटकर क्रॉसिंग बनाने वालों पर कार्रवाई की जाएगी। हरीशंकर शर्मा, प्रभारी नेशनल हाईवे
bho_Deva hin_Deva kas_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva